CELEX: 32019D0488
Language: hr
Date: 2019-03-25 00:00:00
Title: Provedbena odluka Komisije (EU) 2019/488 оd 25. ožujka 2019. o izmjeni, s obzirom na stanice za GSS na Ascensionu i Falklandima, Provedbene odluke Komisije (EU) 2016/413 o određivanju lokacija zemaljske infrastrukture sustava uspostavljenoga u okviru programa Galileo i propisivanju mjera nužnih za osiguravanje rada tog sustava te o stavljanju izvan snage Provedbene odluke 2012/117/EU (Tekst značajan za EGP.)

26.3.2019   
               
               
                  HR
               
               
                  Službeni list Europske unije
               
               
                  L 84/4
               
            
         PROVEDBENA ODLUKA KOMISIJE (EU) 2019/488
         оd 25. ožujka 2019.
         o izmjeni, s obzirom na stanice za GSS na Ascensionu i Falklandima, Provedbene odluke Komisije (EU) 2016/413 o određivanju lokacija zemaljske infrastrukture sustava uspostavljenoga u okviru programa Galileo i propisivanju mjera nužnih za osiguravanje rada tog sustava te o stavljanju izvan snage Provedbene odluke 2012/117/EU
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (1), a posebno njezin članak 12. stavak 3. točku (c),
         budući da:
         
                     (1)
                  
                  
                     U Prilogu Provedbenoj odluci Komisije (EU) 2016/413 (2) propisano je da se na Ascension i Falklande, koji su ovisna područja Ujedinjene Kraljevine Velike Britanije i Sjeverne Irske (dalje u tekstu „Ujedinjena Kraljevina”), smjeste stanice za GSS.
                  
               
                     (2)
                  
                  
                     Ujedinjena Kraljevina obavijestila je 29. ožujka 2017. Europsko vijeće o namjeri povlačenja iz Unije na temelju članka 50. Ugovora o Europskoj uniji. Time će Ujedinjena Kraljevina postati treća zemlja pa će se pravo Unije prestati primjenjivati na nju od 30. ožujka 2019., osim ako se u sporazumu o povlačenju utvrdi neki drugi datum ili ako Europsko vijeće jednoglasno u dogovoru s Ujedinjenom Kraljevinom utvrdi neki drugi datum.
                  
               
                     (3)
                  
                  
                     Većina stanica za GSS smještena je na područjima država članica Unije zbog razloga koji se uglavnom odnose na sigurnost Unije i njezinih država članica. Iako nije isključeno smjestiti i upotrebljavati stanice za GSS na području treće zemlje, to pretpostavlja sklapanje odgovarajućih sporazuma s tom zemljom, osobito u području sigurnosti.
                  
               
                     (4)
                  
                  
                     S obzirom na to da Ujedinjena Kraljevina postaje treća zemlja od 30. ožujka 2019., ili od nekog drugog datuma utvrđenog u sporazumu o povlačenju ili kojeg jednoglasno utvrdi Europsko vijeće u dogovoru s Ujedinjenom Kraljevinom, i ako tog datuma ne bude na snazi odgovarajući sporazum s Ujedinjenom Kraljevinom, trebalo bi ukloniti stanice za GSS smještene na Ascensionu i Falklandima. Čak i ako se pokaže da bi datum povlačenja Ujedinjene Kraljevine bio nakon 30. ožujka 2019., nužno je uzeti u obzir rokove za preseljenje različite opreme dviju stanica.
                  
               
                     (5)
                  
                  
                     Prilog Provedbenoj odluci (EU) 2016/413 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Odbora osnovanog na temelju članka 36. stavka 1. Uredbe (EU) br. 1285/2013,
                  
               DONIJELA JE OVU ODLUKU:
         
            Članak 1.
            U Prilogu Provedbenoj odluci Komisije (EU) 2016/413 u retku koji se odnosi na stanice za GSS u stupcu „Lokacije i provedbene mjere za osiguravanje rada” brišu se riječi „Ascensionu” i „Falklandima”.
         
         
            Članak 2.
            Ova Odluka stupa na snagu trećeg dana od dana objave u Službenom listu Europske unije.
            Primjenjuje se od 30. ožujka 2019.
         
         
            Sastavljeno u Bruxellesu 25. ožujka 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 347, 20.12.2013., str. 1.
         
         
            (2)  Provedbena odluka Komisije (EU) 2016/413 оd 18. ožujka 2016. o određivanju lokacija zemaljske infrastrukture sustava uspostavljenoga u okviru programa Galileo i propisivanju mjera nužnih za osiguravanje rada tog sustava te o stavljanju izvan snage Provedbene odluke 2012/117/EU (SL L 74, 19.3.2016., str. 45.).